Διάταξη του Δικαστηρίου (έκτο τμήμα) της 15ης Ιουνίου 2012 –Otis Luxembourg κ.λπ. κατά Επιτροπής
(Υπόθεση C-494/11 P)
«Αίτηση αναιρέσεως – Ανταγωνισμός – Συμπράξεις – Αγορά εγκαταστάσεως και συντηρήσεως ανελκυστήρων και κυλιόμενων κλιμάκων – Πρόστιμα – Μητρική εταιρία και θυγατρικές – Καταλογισμός της παραβάσεως»
1.                     Ανταγωνισμός – Kανόνες της Ευρωπαϊκής Ένωσης – Παραβάσεις – Καταλογισμός – Μητρική εταιρία και θυγατρικές – Οικονομική ενότητα
– Κριτήρια εκτιμήσεως – Βάρος αποδείξεως (Άρθρο 101 ΣΛΕΕ· κανονισμός 1/2003 του Συμβουλίου, άρθρο 23 § 2) (βλ. σκέψεις 42-43)
2.                     Δίκαιο της Ένωσης – Αρχές – Ίση μεταχείριση – Έννοια – Όρια (Χάρτης των Θεμελιωδών Δικαιωμάτων της Ένωσης, άρθρα 20 και 21)
(βλ. σκέψη 53)
3.                     Ανταγωνισμός – Πρόστιμα – Ύψος – Καθορισμός – Κριτήρια – Σοβαρότητα της παραβάσεως – Υποχρέωση συνεκτιμήσεως των συγκεκριμένων
επιπτώσεων στην αγορά – Περιεχόμενο (Κανονισμός 1/2003 του Συμβουλίου, άρθρο 23 § 2· ανακοίνωση 98/C 9/03 της Επιτροπής, σημείο 1 A)
(βλ. σκέψεις 63-65, 69)
4.                     Ανταγωνισμός – Πρόστιμα – Ύψος – Καθορισμός – Κριτήρια – Σοβαρότητα της παραβάσεως – Συνεκτίμηση του μεγέθους της σχετικής
αγοράς – Μη υποχρεωτικό στοιχείο (Κανονισμός 1/2003 του Συμβουλίου, άρθρο 23 § 2· ανακοίνωση 98/C 9/03 της Επιτροπής, σημείο 1 A)
(βλ. σκέψεις 66-67, 77)
5.                     Αναίρεση – Λόγοι – Εσφαλμένη εκτίμηση των πραγματικών περιστατικών και των αποδεικτικών στοιχείων – Απαράδεκτο (Άρθρο 256
ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψη 88)
6.                     Ανταγωνισμός – Πρόστιμα – Ύψος – Καθορισμός – Μείωση του προστίμου σε αντιστάθμιση της συνεργασίας της κατηγορουμένης επιχειρήσεως
– Προϋποθέσεις – Μονομερείς δηλώσεις που δεν υποστηρίζονται από επαρκή αποδεικτικά στοιχεία – Δεν εμπίπτουν – Αποδεικτικά
στοιχεία που έχει ήδη στην κατοχή της η Επιτροπή – Δεν εμπίπτουν (Κανονισμός 1/2003 του Συμβουλίου, άρθρο 23 § 2· ανακοίνωση
2002/C 45/03 της Επιτροπής) (βλ. σκέψεις 89, 91, 95, 97)
7.                     Πράξεις των οργάνων – Αιτιολογία – Υποχρέωση – Περιεχόμενο – Απόφαση της Επιτροπής με την οποία διαπιστώνεται παράβαση των
κανόνων του ανταγωνισμού και επιβάλλεται πρόστιμο (Άρθρο 296 ΣΛΕΕ) (βλ. σκέψεις 94-97)
Αντικείμενο
Αναίρεση της αποφάσεως του Γενικού Δικαστηρίου (όγδοο τμήμα) της 13ης Ιουλίου 2011, T-141/07, T-142/07, T-145/07 και T-146/07,
General Technic-Otis κ.λπ. κατά Επιτροπής, με την οποία το Γενικό Δικαστήριο απέρριψε την προσφυγή για την εν μέρει ακύρωση
της αποφάσεως C(2007) 512 τελικό της Επιτροπής, της 21ης Φεβρουαρίου 2007, σχετικά με διαδικασία εφαρμογής του άρθρου 81 της
Συνθήκης ΕΚ (υπόθεση COMP/E-1/38.823 – PO/Ανελκυστήρες και κυλιόμενες κλίμακες), που αφορούσε σύμπραξη στην αγορά εγκαταστάσεως
και συντηρήσεως ανελκυστήρων και κυλιόμενων κλιμάκων στο Βέλγιο, τη Γερμανία, το Λουξεμβούργο και τις Κάτω Χώρες, με αντικείμενο
τη διαχείριση των προσκλήσεων για την υποβολή προσφορών, την κατανομή των αγορών, τον καθορισμό των τιμών, την κατανομή των
σχεδίων και των σχετικών συμβάσεων και την ανταλλαγή πληροφοριών, καθώς και, επικουρικώς, την ακύρωση ή τη μείωση του επιβληθέντος
στην αναιρεσείουσα προστίμου – Ευθύνη της μητρικής εταιρίας για παραβάσεις των κανόνων ανταγωνισμού εκ μέρους των θυγατρικών
της
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως.
2)
Καταδικάζει τις Otis Luxembourg Sàrl, Otis SA, Otis GmbH & Co. OHG, Otis BV και Otis Elevator Company στα δικαστικά έξοδα.